*****

ΚΑΝΟΝΙΣΜΟΣ (ΕΟΚ) αριθ. 3658/84 ΤΟΥ ΣΥΜΒΟΥΛΙΟΥ

της 19ης Δεκεμβρίου 1984

σχετικά με το καθεστώς εισαγωγής που εφαρμόζεται για ορισμένες τρίτες χώρες κατά το 1985 στον τομέα του προβείου και αιγείου κρέατος

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότιο κανονισμός (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 871/84 (4), καθόρισε καθεστώς συναλλαγών με τις τρίτες χώρες στον τομέα αυτό· ότι το καθεστώς αυτό περιλαμβάνει ιδίως είσπραξη εισφοράς κατά την εισαγωγή·

ότι η Κοινότητα έχει συνάψει συμφωνίες αυτοπεριορισμού με την πλειοψηφία των τρίτων χωρών που εξάγουν προϊόντα του τομέα προβείου και αιγείου κρέατος·

ότι, μέχρι να συναφθούν συμφωνίες με τις άλλες τρίτες χώρες που εξάγουν κατά παράδοση προς την Κοινότητα, φαίνεται σκόπιμο να περιοριστεί κατά το 1985 η είσπραξη εισφοράς και η χορήγηση πιστοποιητικών εισαγωγής για ορισμένα προϊόντα που προέρχονται από τις χώρες αυτές·

ότι πρέπει να επιτραπούν οι εισαγωγές στα κράτη μέλη, λαμβάνοντας υπόψη τα παραδοσιακά εμπορικά ρεύματα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα που αναγράφονται κατωτέρω, η είσπραξη της εισφοράς που εφαρμόζεται κατά την εισαγωγή ορίζεται κατ' ανώτατο όριο στο 10 % κατ' αξίαν, εντός του ορίου ποσοτήτων που εκφράζονται σε τόνους ισοδύναμου σφαγίου ανά συγκεκριμένη τρίτη χώρα και ανά κατηγορία:

1.2.3,5 // // // // Κλάση

του Κοινού

Δασμολογίου // Περιγραφή εμπορευμάτων

// Συγκεκριμένη τρίτη χώρα και ποσότητα

// // 1.2.3.4.5 // // // Χιλή // Ισπανία // Άλλες τρίτες

χώρες (α) // // // // // // 01.04 // Προβατοειδή και αιγοειδή, ζώντα: // // // // // Β. Λοιπά (β) // 0 // 0 // 100 // 02.01 // Κρέατα και παραπροϊόντα σφαγίων, βρώσιμα, των ζώων των αναφερομένων εις τας κλάσεις 01.01, 01.02, 01.03 ή 01.04, νωπά, διατετηρημένα δι' απλής ψύξεως ή κατεψυγμένα: // // // // // Α. Κρέατα: // // // // // IV. Προβατοειδή και αιγοειδή: // // // // // α) Νωπά ή διατετηρημένα δι' απλής ψύξεως // 0 // 500 // 100 // // β) Κατεψυγμένα // 1 490 // 0 // 100 // // // // //

(α) Εκτός από την Αργεντινή, την Αυστραλία, την Αυστρία, την Βουλγαρία, την Ουγγαρία, την Ισλανδία, τη Νέα Ζηλανδία, την Πολωνία, τη Ρουμανία, την Ουρουγουάη και τη Γιουγκοσλαβία.

(β) Για τα προϊόντα που υπάγονται στη διάκριση 01.04 Β του Κοινού Δασμολογίου, ο συντελεστής μετατροπής καθαρή μάζα (ζων βάρος)/μάζα ολόκληρου σφαγίου (βάρος ισοδύναμου ολόκληρου σφαγίου), που πρέπει να ληφθεί υπόψη, είναι 0,47.

2. Είναι δυνατόν να επιτραπεί στα κράτη μέλη να χορηγούν πιστοποιητικά εισαγωγής για τα προϊόντα που αναφέρονται σην παράγραφο 1 στα όρια των ποσοτήτων που αντιστοιχούν στις παραδοσιακές εισαγωγές τους από τις εν λόγω τρίτες χώρες.

Άρθρο 2

Για τα προϊόντα και για τις τρίτες χώρες που αναφέρονται στο άρθρο 1, η χορήγηση πιστοποιητικών εισαγωγής που προβλέπεται στο άρθρο 16 του κανονισμού (ΕΟΚ) αριθ. 1837/80 πραγματοποιείται, κατά το έτος 1985, εντός του ορίου των ποσοτήτων που αναφέρονται στο άρθρο 1.

Άρθρο 3

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 1837/80.

Άρθρο 4

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1985 μέχρι να τεθούν σε εφαρμογή οι συμφωνίες αυτοπεριορισμού με τις σχετικές τρίτες χώρες, και το αργότερο μέχρι τις 31 Δεκεμβρίου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1984.

Για το Συμβούλιο

Ο Πρόεδρος

P. O'TOOLE

(1) ΕΕ αριθ. C 291 της 31. 10. 1984, σ. 4.

(2) Γνώμη που διατυπώθηκε στις 14 Δεκεμβρίου 1984 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 183 της 16. 7. 1980, σ. 1.

(4) ΕΕ αριθ. L 90 της 1. 4. 1984, σ. 35.